Omnibus filiis Ecclesiæ perpatescat, quod Domnus Abbas Gerardus tali pacto Presbyteratum Ecclesiæ sancti Remigii Teoderico Presbytero, cognomento Brutino, dedit, ut quamdiu res Ecclesiæ fideliter ad profectum Monachorum tractaret, eandem Ecclesiam voluntate fratrum haberet. Sin vero bona fratrum adimere, aut eos inhonorare probaretur, nisi ad eorum voluntatem emendaret, ipsam Ecclesiam amitteret. Testes hujus rei designamus, Humbertum Divitem, et Garnerium fratrem ejus, Gerandum et Bernonem, Symonem et Galterium sororios ejusdem Presbiteri. Johannem quoque fratrem ejus, qui eciam ipso die matriculariam Ecclesiæ reliquit. Hii omnes in Capitulo cum fidei sacramento in manu Dom. Gerardi Abbatis in re prædicta se fideles erga Monachos, dampna eorum restituendo, fore promiserunt.